## Eelnõu

N A R V A L I N N A V A L I T S U S

KORRALDUS

Narva ....…........... 2022 nr ....…...........

## **A. Puškini tn 27a ja Fama tänav L2**

## **kinnisasjade piiri muutmine**

**1. Asjaolud ja menetluse käik**

A. Puškini tn 27a (katastritunnus 51101:004:0017, registriosa 196409, maa sihtotstarve elamumaa) kinnistu omanik Hooneühistu PETROVSKI (rg-kood 80029710), keda esindab juhatuse esimees Vassili Zablotski esitas Narva Linnavalitsusele 17.11.2020. a avalduse (dok.registri nr 11209/1-12.3), milles teavitab, et uus püstitatud garaažiboks ületab kinnistu piiri ja palub teatada, millised tegevused tuleb antud juhul ehitise seadustamiseks ette võtta.

Vastuskirjas (26.11.2020 nr 1-12.3/11209-2) avaldajale on teatatud, et üks võimalus on muuta maaüksuste Puškini tn 27a (51101:004:0017) ja Fama tänav L2 (51101:004:0127) vahel ühispiiri selliselt, et kogu ehitis jääks oma maa-alale. Kuna Fama tänav L2 maaüksus kuulub Narva linnale, siis antud juhul oli vaja Narva Linnavalitsuse Linnamajandusameti nõusolekut.

Linnamajandusamet kooskõlastas 28.11.2020 kirjaga nr 1-7/11568-2 kinnisasja piiri muutmist.

Maakorraldusseaduse § 12 lõike 1 kohaselt viiakse kinnisasjade osade vahetamine ja kinnisasja piiri muutmine läbi kinnisasjade omanike kokkuleppel kinnisasja või selle osa koondamiseks ja osade vahetamiseks ning piiri korrastamiseks ja planeeringu- või maakorraldusnõuetega vastavusse viimiseks.

Lähtudes planeerimisseaduse § 125 ja kehtivast Narva linna üldplaneeringust, puudub antud maakorralduse toimingu juures detailplaneeringu koostamise kohustus. Sel juhul teostatakse maakorraldustööd kinnistute omanike tellimusel litsentseeritud maamõõtja koostatud ja osalistega kooskõlastatud maakorralduskava (kinnisasjade osade vahetamise plaan) alusel.

Maakorraldustöid teostab maamõõdu firma Hades Geodeesia, kes esitas Narva Linnavalitsusele 05.04.2021. a maakorralduskava ja 18.02.2022. a moodustatavate katastriüksuste piiriprotokolli.

Kuna pärast maakorralduse läbiviimist tekivad eelmistest maaüksustest erinevate piiride- ja suurustega maaüksused, siis kohalik omavalitsus määrab oma otsusega moodustatavatele maaüksustele vastavalt maakatastriseadusele ja ruumiandmete seadusele koha-aadressi ja maa sihtotstarbe.

Olemasolevate maaüksuste koha-aadressid ei muutu, sest vastavad Aadressiandmete süsteemi (ADS) nõuetele. Samuti ei muutu maaüksustel asuvate ehitiste tegelik kasutamise otstarve, mis tähendab ja katastriüksuste sihtotstarbed jäävad samaks.

**2. Õiguslikud alused**

2.1 Maakorraldusseaduse § 3 lõike 1 kohaselt maakorralduse läbiviimine linna või valla territooriumil kuulub kohaliku omavalitsuse pädevusse;

2.2 Maakatastriseaduse § 18 lõike 1 punkti 3 kohaselt linna- või vallavalitsus määrab ehitist teenindavale katastriüksusele kogu ulatuses ehitise kasutamise otstarbest tulenev sihtotstarve ehitise tegeliku kasutuse, ehitusloa, ehitisteatise, linna- või vallavalitsuse kirjaliku nõusoleku või kasutusloa alusel;

2.3 Ruumiandmete seaduse § 54 lõike l järgi on koha-aadressi määraja linna- või vallavalitsus.

**3. Otsus**

Kinnitada korraldusele lisatud maakorralduskava alusel Narva linnas, A. Puškini tn 27a (registriosa 196409) ja Fama tänav L2 (registriosa 3865109) kinnisasjade vahelise piiri muutmine ning määrata kinnisasjale:

3.1 registriosa 196409: koha-aadress – Narva linn, Aleksander Puškini tn 27a

maa sihtotstarve – elamumaa (001; E);

3.2 registriosa 3865109: koha-aadress – Narva linn, Fama tänav L2

maa sihtotstarve – transpordimaa (007; L)

**4. Rakendussätted**

4.1 Korraldus jõustub teatavakstegemisest.

4.2 Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Katri Raik

Linnapea Üllar Kaljuste

Linnasekretär